CELEX: 31983R1689
Language: el
Date: 1983-06-23
Title: Κανονισμός (ΕΟΚ) αριθ. 1689/83 της Επιτροπής της 23ης Ιουνίου 1983 που τροποποιεί για δεύτερη φορά τον κανονισμό (ΕΟΚ) αριθ. 2661/80 περί των λεπτομερειών εφαρμογής της μεταβλητής πριμοδοτήσεως για τη σφαγή των προβατοειδών

Avis juridique important

|

31983R1689

Κανονισμός (ΕΟΚ) αριθ. 1689/83 της Επιτροπής της 23ης Ιουνίου 1983 που τροποποιεί για δεύτερη φορά τον κανονισμό (ΕΟΚ) αριθ. 2661/80 περί των λεπτομερειών εφαρμογής της μεταβλητής πριμοδοτήσεως για τη σφαγή των προβατοειδών  

Επίσημη Εφημερίδα αριθ. L 165 της 24/06/1983 σ. 0023 - 0024

***** ΚΑΝΟΝΙΣΜΟΣ (ΕΟΚ) αριθ. 1689/83 ΤΗΣ ΕΠΙΤΡΟΠΗΣ  της 23ης Ιουνίου 1983  που τροποποιεί για δεύτερη φορά τον κανονισμό (ΕΟΚ) αριθ. 2661/80 περί των λεπτομερειών εφαρμογής της μεταβλητής πριμοδοτήσεως για τη σφαγή των προβατοειδών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (2), και ιδίως το άρθρο 9 παράγραφος 4,  Εκτιμώντας:  ότι το άρθρο 9 του κανονισμού (ΕΟΚ) αριθ. 1837/80 προέβλεπε τη δυνατότητα χορήγησης μεταβλητής πριμοδότησης για τη σφαγή των προβατοειδών· ότι ο κανονισμός (ΕΟΚ) αριθ. 2661/80 της Επιτροπής (3), όπως τροποποιήθηκε από τον κανονισμό αριθ. 1238/82 (4), θέσπισε τις λεπτομέρειες εφαρμογής της προαναφερόμενης πριμοδότησης·  ότι για να αποφευχθούν, όσον αφορά τα ζώντα ζώα και τα κρέατα, διαταραχές στις συναλλαγές που ενδέχεται να προκύψουν από την εφαρμογή του καθεστώτος της εν λόγω πριμοδότησης, πρέπει να καθορίζεται μέγιστο χρονικό όριο από την πρώτη διάθεση στην αγορά μετά τη λήξη του οποίου τα ζώντα ζώα, για τα οποία έχει χορηγηθεί η πριμοδότηση, πρέπει είτε να σφαγούν είτε να σταλούν έξω από το Κράτος μέλος ή, κατά περίπτωση, από την εν λόγω περιοχή· ότι πρέπει, επιπλέον, για να αποφεύγονται ενδεχόμενες απάτες και για να διευκολύνεται ο έλεγχος στα σφαγεία, να προβλέπεται η σήμανση όλων των σφαγίων προβατοειδών στο Κράτος μέλος ή, κατά περίπτωση, στην εν λόγω περιοχή·  ότι η Επιτροπή Διαχείρισης Προβείου και Αιγείου Κρέατος δεν διατύπωσε γνώμη μέσα στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2661/80 προστίθενται οι ακόλουθοι παράγραφοι 4 και 5:  «4. Τα ζώα για τα οποία χορηγείται η πριμοδότηση υπό τους όρους που προβλέπονται στην παράγραφο 3 πρέπει, σε διάστημα είκοσι μία ημερών από την ημερομηνία κατά την οποία διατέθηκαν για πρώτη φορά στην αγορά:  - είτε να σφαγούν στο Κράτος μέλος ή, όσον αφορά το Ηνωμένο Βασίλειο, στην (στις) περιοχή (ές) όπου χορηγείται η πριμοδότηση,  - είτε να σταλούν έξω από το Κράτος μέλος ή έξω από την (τις) προαναφερόμενη (ες) περιοχή (ές).  Οι αρμόδιες αρχές λαμβάνουν μέτρα που εξασφαλίζουν:  - τον έλεγχο της κατάστασης των ζώων κατά το διάστημα μεταξύ πιστοποίησης και σφαγής,  - τη σήμανση όλων των σφαγίων προβατοειδών που έχουν σφαγεί στο Κράτος μέλος ή, όσον αφορά το Ηνωμένο Βασίλειο, στην (στις) περιοχή (ές) όπου χορηγείται η πριμοδότηση, έτσι ώστε να είναι δυνατόν να προσδιορίζεται ο τόπος σφαγής.  5. Όταν τα ζώα για τα οποία χορηγείται η πριμοδότηση υπό τους όρους που προβλέπονται στην παράγραφο 3 και τα οποία αποστέλλονται έξω από το Κράτος μέλος ή, όσον αφορά το Ηνωμένο Βασίλειο, έξω από την (τις) περιοχή (ές) όπου χορηγείται η πριμοδότηση, πρέπει να απομονωθούν για υγειονομικούς λόγους, σύμφωνα με τους σχετικούς κανόνες της χώρας ή της περιοχής εισαγωγής, ως ημερομηνία αποστολής, κατά την έννοια της παραγράφου 4, θεωρείται η ημερομηνία κατά την οποία απομονώνονται εν όψει της αποστολής αυτής.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 140 της 20. 5. 1982, σ. 22.  (3) ΕΕ αριθ. L 276 της 20. 10. 1980, σ. 19.  (4) ΕΕ αριθ. L 143 της 20. 5. 1982, σ. 10.